' Milani aktar minn erbgħin sena wara : Edukazzjoni , żgħażagħ qegħda u nuqqas ta' xogħol f' Malta' ( ' Milani , more than forty years later : Education , unemployed youth and lack of employment in Malta' ) , in Carmel Borg , ( ed . ) , Lorenzo Milani - Bejn Ilbierah u Llum ( Lorenzo Milani - Between Past and Present ) , pp . minn Michael Briguglio , Kelliem għall- Izvilupp Socjali u Ekonomiku , Alternattiva Demokratika L- Orizzont , 11 ta' Marzu 2009 Ftit tal- ġranet ilu Maria Brown u jien ( li t- tnejn li aħna soċjologi ) kellna artiklu akkademiku ppubblikat f' ġurnal akkademiku internazzjonali , is- " Societies Without Borders " . Dan l- artiklu huwa bbażat fuq riċerka soċjoloġika li għamlet Maria Brown għat- teżi tagħha fuq livell ta' Masters , f' liema riċerka hija analizzat il- perċezzjonijiet ta' ħaddiema anzjani bla xogħol li pparteċipaw fi skema partikolari tal- ETC . Xtaqt naqsam xi punti ta' dan ix- xogħol , li jittratta ħaddiema anzjani Maltin f' kuntest Ewropew , mal- qarrejja ta' l- orizzont . Ir- riċerka tinvestiga l- perċezzjonijiet ta' ħaddiema anzjani mingħajr xogħol , b' relazzjoni ma' żvantaġġi fis- suq tax- xogħol u kemm għandhom tama li jsibu xogħol stabbli . Ir- riżultati ewlenin tar- riċerka juru li ammont sostanzjali ta' ħaddiema f' Malta li għandhom ' il fuq minn 40 sena huma suxxettibbli għall- pessimiżmu u jħossuhom żvantaġġjati li jsibu x- xogħol . Minoranza ta' dawn il- ħaddiema qatgħu qalbhom f' dan ir- rigward , anke jekk qegħdin jirreġistraw . Il- pessimiżmu huwa l- iktar komuni fost ħaddiema li għandhom livell baxx ħafna ( primarju ) jew għoli ħafna ( terzjarju ) ta' edukazzjoni , fost dawk li ġejjin minn familji fejn hemm ħafna membri li jaqilgħu paga , u anke fost grupp partikolari tal- ħaddiema li pparteċipaw fi skema tal- ETC għall- ħaddie - ma anzjani li qegħdin jirreġistraw . Dan juri li hemm fatturi varji li jeffettwaw il- perċezzjonijiet tal- ħaddiema , u għalhekk din tirrikjeda politika soċjali li filwaqt li għandha skop universali biex tilħaq lil kulħadd , għandha jkollha punti u skemi partikolari biex tilħaq il- bżonnijiet speċifiċi ta' ħaddiema differenti . Ta' min jgħid ukoll li politika soċjali li tqis lill- ħaddiema anzjani bħala " żejda " żgur li ma tikkontribwixxix għal perċezzjonijiet iktar ottimisti . F' dan ir- rigward biżżejjed wieħed isemmi l- iskemi ta' rtitar kmieni li introduċa l- Gvern f' kumpaniji pubbliċi varji , bħall- Maltapost , eks- Maltacom , u t- Tarzna . Filwaqt li huwa aħjar li ħaddiema jiġu kkumpensati milli jitilfu xogħolhom , min- naħa l- oħra hemm bżonn ta' politika li tqis lil dawn il- ħaddiema bħala protagonisti ewlenin fl- ekonomija Maltija , speċjalment meta Malta għandha r- rata l- iktar baxxa ta' ħaddiema anzjani li jaħdmu fl- Unjoni Ewropea . Għalhekk , il- ġlieda għal xogħol produttiv tirrikjedi rappreżentazzjoni wiesgħa tal- unjins tal- ħaddiema kif ukoll alleanzi aktar wiesgħa li permezz tagħhom l- għajta għax- xogħol tista' tkun iktar effettiva . Meta ftit tax- xhur ilu , il- General Workers ' Union kienet qiegħda titkellem f' isem il- ħaddiema tat- Tarzna , b' xi mod jew ieħor kellha xi forma ta' appoġġ minn sorsi varji tas- soċjetà , inkluż il- Partit Laburista , l- Alternattiva Demokratika , Żminijietna – Leħen ix- Xellug , il- Moviment Graffitti , u saħansitra l- Knisja Kattolika li appellat għal soluzzjoni ġusta . Barra minn hekk , l- Alternattiva Demokratika tellgħet il- każ għand il- Kummissjoni Ewropea . Din il- pressjoni , kif ukoll l- istrateġiji żbaljati tal- Gvern li għall- ewwel aġixxa ta' ' bully ' mal- ħaddiema , għenet biex il- Gvern jinnegozja pakkett iktar ġeneruż mal- General Workers ' Union . Iżda dan kollu sar fil- limitazzjonijiet tal- politika permessa mill- Unjoni Ewropea . F' dan ir- rigward , il- ħaddiema tat- Tarzna kienu suġġetti għal perċezzjonijiet differenti . Kien hemm min qieshom bħala " żejda " . Oħrajn tkellmu dwarhom bħala grupp li jeħtieġ il- protezzjoni soċjali . U oħrajn tkellmu dwarhom bħala grupp li jeħtieġ ix- xogħol bi dritt . F' dawn iż- żminijiet ta' politika neo - liberali bbażata fuq privatizzazzjoni , tnaqqis ta' ħaddiema u kompetittività , l- għajta għall- ugwaljanza tibqa' waħda valida . Ix- xogħol produttiv huwa importanti mhux biss għall- ħaddiema , iżda għall- iżvilupp soċjali u ekonomiku . Għalhekk , huwa kruċjali li l- unjins tal- ħaddiema jaħdmu id f' id ma' movimenti soċjali bħall- partiti u għaqdiet non - governattivi bil- għan li jkun hemm mudell soċjali iktar b' saħħtu fuq livelli nazzjonali , Ewropej u globali .